齐与北魏的战争
參考資料

↑  《資治通鋻·卷141》：初，魏遷洛陽，荊州刺史薛眞度勸魏主先取樊、鄧。眞度引兵寇南陽，太守房伯玉擊敗之。魏主怒，以南陽小郡，志必滅之，遂引兵向襄陽，彭城王勰等三十六軍前後相繼，衆號百萬，吹脣沸地。辛丑，魏主留諸將攻赭陽，自引兵南下；癸卯，至宛，夜襲其郛，克之。房伯玉嬰內城拒守，魏主遣中書舍人孫延景謂伯玉曰︰「我今蕩壹六合，非如曏時冬來春去，不有所克，終不還北。卿此城當我六龍之首，無容不先攻取，遠期一年，近止一月。封侯、梟首，事在俯仰，宜善圖之！且卿有三罪，今令卿知︰卿先事武帝，蒙殊常之寵，不能建忠致命而盡節於其讎，罪一也。〉頃年薛眞度來，卿傷我偏師，罪二也。今鸞輅親臨，不面縛麾下，罪三也。」伯玉遣軍副樂稚柔對曰︰「承欲攻圍，期於必克。卑微常人，得抗大威，眞可謂獲其死所！外臣蒙武帝採拔，豈敢忘恩！但嗣君失德，主上光紹大宗，非唯副億兆之深望，抑亦兼武皇之遺敕；是以區區盡節，不敢失墜。往者北師深入，寇擾邊民，輒厲將士以脩職業。反己而言，不應垂責。」
↑  《南齊書·魏虜傳》：宏留偽咸陽王禧圍南陽，進向新野，新野太守劉思忌亦拒守。臺先遣軍主直閤將軍胡松助北襄城太守成公期守赭陽城，軍主鮑舉助西汝南、北義陽二郡太守黃瑤起戍舞陰城。宏攻圍新野城，戰鬪不息。遣人謂城中曰：「房伯玉已降，汝南何獨自取糜碎？」思忌令人對曰：「城中兵食猶多，未暇從汝小虜語也。」
↑  《南齊書·明帝紀》：甲戌，遣太子中庶子蕭衍、右軍司馬張稷救雍州。十一月，甲午，前軍將軍韓秀方等十五將降於魏。丁酉，魏敗齊兵於沔北，將軍王伏保等爲魏所獲。
↑  《南齊書·崔慧景傳》：冬，虜主攻沔北五郡，假慧景節，率衆二萬，騎千匹，向襄陽。雍州衆軍竝受節度。
↑  《南齊書·曹虎傳》載「四年，虜寇沔北，虎聚軍襄陽，與南陽太守房伯玉不協，不急赴救，末乃移頓樊城。」同書《魏虜傳》則寫曹虎屯均口，《資治通鑑》取信於《曹虎傳》，今同《通鑑》。
1 2  《南齊書·魏虜傳》：永泰元年，城陷，縛思忌，問之曰：「今欲降未？」思忌曰：「寧為南鬼，不為北臣。」乃死。贈冠軍將軍、梁州刺史。於是沔北大震，湖陽戍主蔡道福、赭陽城主成公期及軍主胡松、舞陰城主黃瑤起及軍主鮑舉、從陽太守席謙竝棄城走。虜追軍獲瑤起，王肅募人臠食其肉。
↑  《資治通鑑·卷141》三月，壬午朔，崔慧景、蕭衍大敗於鄧城。時慧景至襄陽，五郡已陷沒，慧景與衍及軍主劉山陽、傅法憲等帥五千餘人進行鄧城，魏數萬騎奄至，諸軍登城拒守。時將士蓐食輕行，皆有飢懼之色。衍欲出戰，慧景曰︰「虜不夜圍人城，待日暮自當去。」旣而魏衆轉至。慧景於南門拔軍去，諸軍不相知，相繼皆遁。魏兵自北門入，劉山陽與部曲數百人斷後死戰，且戰且卻行。慧景過鬧溝，軍人相蹈藉，橋皆斷壞。魏兵夾路射之，殺傅法憲，士卒赴溝死者相枕，山陽取襖仗塡溝乘之，得免。魏主將大兵追之，晡時至沔。山陽據城苦戰，至暮，魏兵乃退。諸軍恐懼，是夕，皆下船還襄陽。庚寅，魏主將十萬衆，羽儀華蓋，以圍樊城，曹虎閉門自守。魏主臨沔水，望襄陽岸，乃去，如湖陽；辛亥，如懸瓠。
↑  《南齊書·裴叔業傳》四年，虜主寇沔北，上令叔業援雍州。叔業啓：「北人不樂遠行，唯樂侵伐虜堺，則雍司之賊，自然分張，無勞動民向遠也。」上從之。叔業率軍攻虹城，獲男女四千餘人。徙督豫州、輔國將軍、豫州刺史，持節如故。
↑  《資治通鑑·卷141》：將軍王曇分以萬餘人攻魏南青州黃郭戍，魏戍主崔僧淵破之，舉軍皆沒。將軍魯康祚、趙公政將兵萬人侵魏太倉口，魏豫州刺史王肅使長史清河傅永將甲士三千擊之。康祚等軍於淮南，永軍於淮北，相去十餘里。永曰︰「南人好夜斫營，必於渡淮之所置火以記淺處。」乃夜分兵爲二部，伏於營外；又以瓠貯火，密使人過淮南岸，於深處置之，戒曰︰「見火起，則亦然之。」是夜，康祚等果引兵斫永營，伏兵夾擊之。康祚等走趣淮水，火旣競起，不知所從，溺死及斬首數千級，生擒公政，獲康祚之屍以歸。豫州刺史裴叔業侵魏楚王戍，肅復令永擊之。永將心腹一人馳詣楚王戍，令塡外塹，夜伏戰士千人於城外。曉而叔業等至城東，部分將置長圍。永伏兵擊其後軍，破之。叔業留將佐守營，自將精兵數千救之。永登門樓，望叔業南行數里，卽開門奮擊，大破之，獲叔業傘扇、鼓幕、甲仗萬餘。叔業進退失據，遂走。
↑  《資治通鑑·卷141》：魏鎭南將軍王肅攻義陽，裴叔業將兵五萬圍渦陽以救義陽。魏南兗州刺史濟北孟表守渦陽，糧盡，食草木皮葉。叔業積所殺魏人高五丈以示城內；別遣軍主蕭璝等攻龍亢，魏廣陵王羽救之。叔業引兵擊羽，大破之，追獲其節。魏主使安遠將軍傅永、征虜將軍劉藻、假輔國將軍高聰救渦陽，並受王肅節度。叔業進擊，大破之，聰奔懸瓠，永收散卒徐還。叔業再戰，凡斬首萬級，俘三千餘人，獲器械雜畜財物以千萬計。魏主命鎖三將詣懸瓠；劉藻、高聰免死，徙平州；傅永奪官爵；黜王肅爲平南將軍。肅表請更遣軍救渦陽，魏主報曰︰「觀卿意，必以藻等新敗，故難於更往。朕今少分兵則不足制敵，多分兵則禁旅有闕，卿審圖之！義陽當止則止，當下則下；若失渦陽，卿之過也！」肅乃解義陽之圍，與統軍楊大眼、奚康生等步騎十餘萬救渦陽。叔業見魏兵盛，夜，引軍退；明日，士衆奔潰，魏人追之，殺傷不可勝數。叔業還保渦口。
↑  《北史·卷40》：車駕南伐，彪兼度支尚書，與僕射李沖、任城王澄等參理留台事。彪素性剛豪，與沖等意議乖異，遂形於聲色，殊無降下之心。沖積其前後罪過，乃於尚書省禁止彪，上表曰：「案臣彪昔於凡品，特以才拔，等望清華，司文東觀，綢繆恩眷，繩直憲台，左加金璫，右珥蟬冕。東省。宜感恩厲節，忠以報德。而竊名忝職，身為違傲，矜勢高亢，公行僭逸。坐與禁省，冒取官材，輒駕乘黃，無所憚懼。肆志傲然，愚聾視聽。此而可忍，誰不可懷。臣今請以見事免彪所居職，付廷尉獄。」……帝在懸瓠，覽表歎愕曰：「何意留京如此也！」有司處彪大辟；帝恕之，除名而已。
↑  《魏書·高祖紀下》：夏四月甲寅，從征武直之官進位三階，文官二級，外官一階。庚午，發州郡兵二十萬人，限八月中旬集懸瓠。……是月，蕭鸞死，子寶卷僭立。八月辛亥，皇太子自京師來朝。壬子，蕭寶卷奉朝請鄧學擁其齊興郡內屬。敕勒樹者相率反叛。詔平北將軍、江陽王繼都督北討諸軍事以討之。壬午，高麗國遣使朝獻。九月己亥，帝以蕭鸞死，禮不伐喪，乃詔反斾。庚子，仍將北伐叛虜。丙午，車駕發懸瓠。
↑  《南齊書·明帝紀》：永泰元年春正月癸未朔，大赦。逋租宿債在四年之前，皆悉原除。中軍大將軍徐孝嗣即本號開府儀同三司。沔北諸郡為虜所侵，相繼敗沒。乙巳，遣太尉陳顯達持節救雍州。丁未，誅河東王鉉、臨賀王子岳、西陽王子文、衡陽王子峻、南康王子琳、永陽王子珉、湘東王子建、南郡王子夏、桂楊王昭粲、巴陵王昭秀。
↑  《南齊書·陳顯達傳》：是時虜頻寇雍州，衆軍不捷，失沔北五郡。永泰元年，乃遣顯達北討。詔曰：「晉氏中微，宋德將謝，蕃臣外叛，要荒內侮，天未悔禍，左衽亂華，巢穴神州，逆移年載。朕嗣膺景業，踵武前王，靜言隆替，思乂區夏。但多難甫夷，恩化肇洽，興師擾衆，非政所先，用戢遠圖，權緩北略，冀戎夷知義，懷我好音。而凶丑剽狡，專事侵掠，驅扇異類，蟻聚西偏。乘彼自來之資，撫其天亡之會，軍無再駕，民不重勞，傳檄以定三秦，一麾而臣禹跡，在此舉矣。且中原士庶，久望皇威，乞師請援，結軌馳道。信不可失，時豈終朝。宜分命方岳，因茲大號。侍中太尉顯達，可暫輟槐陰，指授群帥。」中外纂嚴。加顯達使持節，向襄陽。
1 2  《南齊書·陳顯達傳》：永元元年，顯達督平北將軍崔慧景衆軍四萬，圍南鄉堺馬圈城，去襄陽三百里，攻之四十日。虜食盡，啖死人肉及樹皮。外圍旣急，虜突走，斬獲千計。官軍競取城中絹，不復窮追。顯達入據其城，遣軍主庄丘黑進取南鄉縣，故順陽郡治也。虜主元宏自領十餘萬騎奄至，顯達引軍渡水西據鷹子山築城，人情沮敗。虜兵甚急，軍主崔恭祖、胡松以烏布幔盛顯達，數人擔之，逕道從分磧山出均水口，臺軍緣道奔退，死者三万餘人。左軍將張千戰死，追贈游擊將軍。顯達素有威名，著於蠻虜，至是大損喪焉。
↑  甲子，魏人拔宛北城，房伯玉面縛出降。伯玉從父弟思安爲魏中統軍，數爲伯玉泣請，魏主乃赦之。
↑  《梁書·武帝紀上》：是歲至襄陽。於是潛造器械，多伐竹木，沉於檀溪，密為舟裝之備。
↑  《南齊書·裴叔業傳》